**Bryan Ferry** (26. septembar 1945. u Washington, Engleska), britanski pjevač i tekstopisac.

Biografija
----------

Bryan Ferry (vokal i klavijature) 1971 formira rock grupu Roxy Music zajedno sa Brian Eno-m (klavijature), Andy Mackay-om (saksofon), Phil Manzanera-om (gitara) i Paul Thompson-om (bubnjevi). Uz David Bowie-a kritičari ih smatraju pionirima glam-rocka. Svakako, najveći pečat bendu dao je Bryan Ferry. Svojim scenskim nastupom plijenio je pažnju publike. Paralelno sa Roxy Music Bryan Ferry je gradio vrlo uspješnu solo karijeru. 1976 objavljuje svoj treći album Let’s Stick Together i postiže veliki komercijalni uspjeh sa istoimenim hit singlom. Njegova romansa sa teksaškim top-modelom Jerry Hall privlačila je medijsku pažnju. Jerry Hall ga napušta i odlazi u naručje lidera Rolling Stones-a Mick Jagger-a. Inspirisan prekidom veze sa poznatim modelom 1978 snima album The Bride Stripped Bare nakon kojeg slijedi duža pauza u njegovoj solo karijeri. Sa Roxy Music 1978 objavljuje uspješan album Manifesto sa hit singlom Dance Away. 1981 Bryan Ferry i Roxy Music u čast ubijenog John Lennon-a snimaju cover verziju njegove pjesme Jealous Guy sa kojom izbijaju na vrh top lista. Nakon raspada grupe konačno 1985 slijedi solo album Boys And Girls jedno od njegovih najvećih ostvarenja. Ističu se hitovi Slave To Love i Don't Stop The Dance. Bryan Ferry iste godine učestvuje na humnitarnom koncertu Live Aid. Uz pomoć gitariste Pink Floyd-a David Gilmour-a njegov nastup na ovom koncertu je jedan od najuspješnijih. Slijedi album Bete Noire koji prati velika svjetska turneja. Nakon turneje 1993 snima album sa cover verzijama poznatih hitova pod imenom Taxi koji prati hit I Put A Spell On You. Slijedi album egzotičnog imena Mamouna koji je uglavnom autorsko djelo Ferry-a. 1999 godina u njegovoj karijeri obilježava uspješan jazz album As Time Goes By koji prati svjetska turneja. Album je ocijenjen kao veliko umjetničko ostvarenje i nominovan je za prestižnu Grammy nagradu. Nakon 18 godina od raspada Roxy Music Bryan Ferry ponovo okuplja band na svjetskoj turneji koja postiže ogroman uspjeh. Snima još jedan studijski album 2002 pod nazivom Frantic sa nekoliko pjesama Bob Dylan-a. Iste godine razvodi se nakon 20 godina braka od Lucy Helmore sa kojom ima četiri sina. 5. marta 2007. godine publikovan je njegov dvanaesti album Dylanesque koji donosi obrade najvećih hitova Bob Dylan-a.

Bryan Ferry je svojim cool izgledom, stilskom originalnošću, sofisticiranim tekstovima i muzikom baziranom na nostalgičnim odnosom prema staroj rock'n'roll eri iz 50-ih postao avangarda. Početkom 80-ih nastat će modno scenski pokret Novi Romantizam sa nizom bendova čija inspiracija je bio upravo Bryan Ferry. Pomenimo samo neke Duran Duran, Depeche Mode, Erasure, Spandau Ballet, ABC, The Human League i drugi.

Diskografija
------------

### Albumi

* 1973: *These Foolish Things*
* 1974: *Another Time, Another Place*
* 1976: *Let’s Stick Together*
* 1977: *In Your Mind*
* 1978: *The Bride Stripped Bare*
* 1985: *Boys And Girls*
* 1987: *Bête Noire*
* 1993: *Taxi*
* 1994: *Mamouna*
* 1999: *As Time Goes By*
* 2002: *Frantic*
* 2007: *Dylanesque*

### Singlovi

| Godina | Naslov | Album | UK | U.S. |
| --- | --- | --- | --- | --- |
| 1973 | "A Hard Rain's A-Gonna Fall" | These Foolish Things | 10 | - |
|
| 1973 | "I Love How You Love Me" | These Foolish Things | - | - |
|
| 1974 | "The 'In' Crowd" | Another Time, Another Place | 13 | - |
|
| 1974 | "Smoke Gets In Your Eyes" | Another Time, Another Place | 17 | - |
|
| 1975 | "You Go To My Head" | Let's Stick Together | 33 | - |
|
| 1976 | "Let's Stick Together" | Let's Stick Together | 4 | - |
|
| 1976 | "Extended Play" | EP | 7 | - |
|
| 1976 | "The Price Of Love" | EP Extended Play | - | - |
|
| 1976 | "Heart On My Sleeve" | EP Extended Play | - | 86 |
|
| 1977 | "This Is Tomorrow" | In Your Mind | 9 | - |
|
| 1977 | "Tokyo Joe" | In Your Mind | 15 | - |
|
| 1978 | "What Goes On" | The Bride Stripped Bare | 67 | - |
|
| 1978 | "Sign Of The Times" | The Bride Stripped Bare | 37 | - |
|
| 1978 | "Carrickfergus" | The Bride Stripped Bare | - | - |
|
| 1985 | "Slave To Love" | Boys and Girls | 10 | - |
|
| 1985 | "Don't Stop The Dance" | Boys And Girls | 21 | - |
|
| 1985 | "Windswept" | Boys And Girls | 46 | - |
|
| 1986 | "Is Your Love Strong Enough?" | Soundtrack Legend | 22 | - |
|
| 1986 | "Help Me" | Soundtrack The Fly | - | - |
|
| 1987 | "The Right Stuff" | Bête Noire | 37 | - |
|
| 1988 | "Kiss and Tell" | Bête Noire | 41 | 31 |
|
| 1988 | "Limbo" | Bête Noire | 86 | - |
|
| 1988 | "Let's Stick Together '88" | The Ultimate Collection | 12 | - |
|
| 1989 | "The Price of Love '89" | The Ultimate Collection | 49 | - |
|
| 1989 | "He'll Have To Go" | The Ultimate Collection | 63 | - |
|
| 1993 | "I Put A Spell On You" | Taxi | 18 | - |
|
| 1993 | "Will You Love Me Tomorrow" | Taxi | 23 | - |
|
| 1993 | "Girl Of My Best Friend" | Taxi | 57 | - |
|
| 1994 | "Your Painted Smile" | Mamouna | 52 | - |
|
| 1994 | "Mamouna" | Mamouna | 57 | - |
|
| 1996 | "Dance With Life (The Brilliant Light)" | Soundtrack Phenomenon | - | - |
|
| 1999 | "As Time Goes By" | As Time Goes By | 108 | - |
|
| 1999 | "I'm in the Mood for Love" | As Time Goes By | - | - |
|
| 2002 | "It's All Over Now, Baby Blue" | Frantic | - | - |
|
| 2002 | "Goddess Of Love" | Frantic | 82 | - |
|
| 2002 | "One Way Love" | Frantic | - | - |
|
| 2002 | "Fool For Love" | Frantic | - | - |
|

Vanjske veze
------------

***Bryan Ferry*** na Wikimedijinoj ostavi

* Bryan Ferry na sajtu IMDb
* Službena stranica ((en))
* Najbolji site za fanove ((en))